Irina Khazova

Iirina Viktorovna Khazova (russisk: Ирина Викторовна Хазова; født 20. mars 1984 i Sarov) er en russisk langrennsløper. Tidligere var hun kjent som Irina Viktorovna Artjomova, men da hun giftet seg tok hun navnet Khazova. Hun konkurrerer for skiklubben Dinamo, og har sin styrke i distanserenn, både i klassisk og fristil.

Khazova debuterte i verdenscupen i 2003, og hun tok sine første verdenscuppoeng i sitt andre renn. Under junior-VM i 2004 tok hun tre gullmedaljer, hvorav to individuelle. I desember 2004 gikk hun inn til en sjuendeplass på 15 km fristil, fellesstart, hennes første plassering blant de ti beste i verdenscupen. Hun kopierte denne plasseringen en gang i 2006, og begynte å plukke en god del poeng jevnt og trutt, uten at hun tok steget helt opp på pallen.

Mars 2007 ble Khazova tatt for bloddoping, og dermed utestengt for alle konkurranser frem til mars 2009. Det var i denne perioden hun giftet seg og skiftet navn. I sesongen 2009/10 var hun tilbake og allerede i det andre individuelle rennet, 10 km klassisk i Kuusamo, viste hun at hun var på et høyere nivå enn før utestengelsen. Hun ble nummer to bak finske Aino-Kaisa Saarinen, før hun vant 10 km fristil i Davos med nesten halvminuttet på svenske Charlotte Kalla.

 Sammenlagtresultater i verdenscupen i langrenn 
 Sesong  Alder Sluttstilling sesongSluttstilling Ski TourTotaltDistanseSprintNordiskåpningTour deSkiVerdenscup-finale 2003/2004  20  58.  41.  — — — — 2004/2005  21  45.  26.  — — — — 2005/2006  22  76.  57.  — — — — 2006/2007  23  39.  29.  — —  25. —  2009/2010  26  13.  9.  — —  —  24. 2011/2012  28  75.  56.  —    —  — 2012/2013  29  58.  39.  —  30. 31.  — 2013/2014  30  52.  41.  —  —  20.  —

 Referanser 

 Eksterne lenker 

 Dopingtatt til topps i Davos (sa.no)

Kategori:Russiske langrennsløpere
Kategori:Deltakere under Ski-VM 2007
Kategori:Olympiske bronsemedaljevinnere for Russland
Kategori:Medaljevinnere under Vinter-OL 2010
Kategori:Deltakere for Russland under Vinter-OL 2010
Kategori:Langrennsløpere under Vinter-OL 2010
Kategori:Deltakere for Russland under Vinter-OL 2014
Kategori:Langrennsløpere under Vinter-OL 2014
Kategori:Juniorverdensmestere i langrenn
Kategori:Dopingsaker i langrenn
Kategori:Personer fra Nizjnij Novgorod oblast
Kategori:Fødsler i 1984
Kategori:Olympiske medaljevinnere i langrenn